Girl like Me

Girl like Me (בעברית: בחורה כמוני) הוא שיר שהוקלט על ידי הלהקה האמריקאית בלאק אייד פיז, ביחד עם הזמרת-יוצרת הקולומביאנית שאקירה, מתוך אלבום האולפן השמיני של הלהקה, Translation. השיר יצא לאור ב-4 בדצמבר 2020, על ידי חברות התקליטים ויל.איי.אם מיוזיק גרופ ואפיק רקורדס, כסינגל הרביעי מתוך האלבום.

השיר הגיע למקום השני במצעד האייטונס הלטיני של ארצות הברית.

רקע וכתיבה

ההקלטה המקורית 
במקור, הוקלט השיר כבר בשנת 2008, תוך שתוכנן להיכלל באלבום , אך לבסוף נגנז היות שלא התאים לקו המוזיקלי של האלבום. בהמשך, הוציא ויל.איי.אם בשנת 2013, את אלבום האולפן הרביעי שלו , תוך שהוא הציע לשאקירה להקליט את השיר יחד עמו במטרה לכלול אותו באלבום. גם הרעיון הזה נגנז.

ההקלטה החדשה 
השיר נכתב על ידי טים מיטשל, אלברט מננדז, ברנדן באקלי, ג'וני גולדשטיין, ג'ימי גומז, ויל.איי.אם ואפל.די.אפ והופק על ידי ג'וני גולדשטיין, ויל.איי.אם ושאקירה. השיר נכתב בשתי שפות: אנגלית וספרדית והוא מכיל בתוכו את סוגת הפופ והפופ הלטיני.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-233,000 השמעות ביממה אחת.

משמעות 
בשיר יש אזכורים של דברים וידוענים שונים. השורות "Sacúdelo como Shaki" ו-"Your hips don't lie, they rock me", מאזכרות בתוכן את הלהיט "Hips Don't Lie" של שאקירה, שיצא לאור במקור בשנת 2006. בהמשך, ישנה השורה "Ones who look like Selena", שמדברת על הזמרת-יוצרת המקסיקנית-אמריקאית סלינה.

לקראת סוף השיר, מופיעה השורה "Shake your bunda like Anitta", שמאזכרת בתוכה את הזמרת-יוצרת הברזילאית אניטה.

ביקורת 
כבר שיצא, סקרו את השיר שלל אתרי מוזיקה ומגזינים שונים, תוך שהפנו כלפיו ביקורות חיוביות. במגזין הדיגיטלי El Heraldo de México נכתב כי "הנערה מברנקייה הודיעה ברשתות החברתיות שלה כי ביום שישי הקרוב, 19 ביוני, ייצא שירה החדש "Girl like Me", שהוא חלק מהאלבום החדש Translation, של הבלאק אייד פיז". ב-Europa FM נכתב כי "בשיר יש שימוש בצלילי ריקוד מודרניים ובו שאקירה מצליחה להפתיעה בזכות הביצוע הבלתי צפוי שלה". באתר המוזיקה Jenesaispop נכתב כי "השיר מסתמן להיות להיט".

מיקומי שיא

היסטוריית יציאות לאור

קישורים חיצוניים

הערות שוליים 

שירי 2008
סינגלים מ-2020
שירי בלאק אייד פיז
שירי שאקירה
שירים באנגלית
שירים בספרדית
שירים שהופקו על ידי ג'וני גולדשטיין
שירים שהופקו על ידי שאקירה
שירים שהופקו על ידי ויל.איי.אם
שירים על ידוענים
שירי זהב בארצות הברית
שירי פלטינה כפולה בברזיל
סינגלים בהוצאת אפיק רקורדס